C 298/28

Vīna nozares nosaukuma produkta specifikācijas standarta grozījuma apstiprināšanas paziņojuma publikācija saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 298/13)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“Kremstal”

Atsauces numurs: PDO-AT-A0208-AM01

Paziņojuma datums: 21.02.2020.

APSTIPRINĀTĀ GROZĪJUMA APRAKSTS UN IEMESLI

Apraksts un iemesli

Tā kā vīna dārzu reģistru tagad pārvalda ar integrēto administrācijas un kontroles sistēmu, maksimālā raža no hektāra jāpielāgo.

VIENOTAIS DOKUMENTS

1. Produkta nosaukums

Kremstal

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

Cilmes vietas nosaukumu “Kremstal” drīkst attiecināt tikai uz vīniem, kas ražoti no ‘Grüner Veltliner’ vai ‘Riesling’ šķirnes vīnogām un kam piemīt raksturīgās īpašības (‘Grüner Veltliner’ – svaigi, augļaini vīni ar vieglām garšvielu notīm; ‘Riesling’ – aromātiski, eleganti vīni ar kauleņu un mineralitātes notīm). Citas organoleptiskās īpašības atrodamas produkta specifikācijā.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

5. Vīndarības metodes

a) Galvenās vīndarības metodes

Attiecīgi ierobežojumi vīnu ražošanā

Ražojot vīnu, kam piešķirts cilmes vietas nosaukums “Kremstal”, atļauts izmantot visas vīndarības metodes, kuras saskaņā ar Regulu (ES) 2019/934 un (ES) 2019/935 atļauts izmantot ar aizsargātu cilmes vietas nosaukumu apzīmēta vīna ražošanā, izņemot apstrādi ar kālija sorbātu un dimetildikarbonātu. Vīna atskābināšanu var veikt saskaņā ar Regulu (ES) 2019/934 un (ES) 2019/935. Par iespējamo paskābināšanu lauksaimniecības, reģionu un tūrisma federālā ministre lemj atkarībā no laikapstākļiem veģetācijas periodā. Šādā gadījumā iespējamās paskābināšanas nosacījumus nosaka Regula (ES) 2019/934 un (ES) 2019/935.

Īpašās vīndarības metodes (to vidū bagātināšana) izriet no izraudzītās tradicionālās ražošanas metodes, un tās aprakstītas produkta specifikācijā.

b) Maksimālās ražas

10 000 kg vīnogu no hektāra

6. Noteiktais ģeogrāfiskais apgabals

Cilmes vietas nosaukuma “Kremstal” ģeogrāfiskais apgabals ietver Kremsas pilsētu, kā arī Furth bei Göttweig, Gedersdorf, Imbach, Paudorf, Rohrendorf bei Krems, Senftenberg un Stratzing-Droß pašvaldības teritoriju Lejasaustrijā.

7. Galvenā vīna vīnogu šķirne vai šķirnes

‘Weißer Riesling’ – ‘Rheinriesling’

‘Grüner Veltliner’ – ‘Weißgipfler’

‘Weißer Riesling’ – ‘Riesling’

8. Saiknes vai saikņu apraksts

Augsnes Kremsas apkaimē sastāv no sadēdējuša šīfera un dažviet no irdena, viegli kaļķaina lesa, upju tuvumā dominē grants nogulumi. Uz austrumiem no Kremsas plešas teritorija, kuras ainavai raksturīgas pret dienvidiem vērstas lesa terases. Smilts bagātīgais kaļķainums vēl vairāk uzlabo augsnes struktūru un palīdz novērst minerālu izskalošanos, tāpēc lesa augsnes ir ļoti auglīgas. Tā kā augsnes ir ļoti porainas un labi aiztur ūdeni, tās ir īpaši piemērotas vīnkopībai.

Visā vīnkopības reģionā valda ļoti maigs klimats. Gada vidējā gaisa temperatūra ir 9,4°C. Vidējais nokrišņu daudzums ir 540 mm. Kremsas ielejas vīnkopības apgabalam raksturīgas būtiskas klimata atšķirības nelielā teritorijā, kurā sastopas divi klimata tipi, proti, siltais Panonijas klimats apgabala austrumu pusē un jau daļēji atmaigušais Veinfīrteles augstienes skarbais klimats. Vīnam raksturīgas šādas īpašības:

‘Grüner Veltliner’ – svaigs, augļains vīns ar vieglām garšvielu notīm,

‘Riesling’ – aromātisks, elegants vīns ar ar kauleņu un mineralitātes notīm.

Vīniem ar apzīmējumu Reserve ir izteikts stils un spēcīgi šķirnēm raksturīgie aromāti. Dažkārt šiem vīniem piemīt arī vieglas botrīta un koksnes nianses. Sadēdējušo cilmiežu augsnes uz rietumiem no Kremsas nodrošina augļainus vīnus ar mineralitātes notīm. Lesa terasēs, kas atrodas uz austrumiem no pilsētas, tiek audzētas vīnogas, no kurām iegūst noapaļotākus, pilnmiesīgākus vīnus. Šis vīnkopības apgabals ir piemērots spilgtu, garšas niansēm bagātu baltvīnu un elegantu, izteiksmīgu sarkanvīnu ražošanai.

Turklāt tas, ka ar vīna ražošanu galvenokārt nodarbojas vīndaru ģimenes uzņēmumi, nozīmē, ka tradicionālās vīndarības metodes tiek nodotas no paaudzes paaudzē, un tas Kremsas ielejas vīnus padara vēl īpašākus.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību akti.

Papildu nosacījuma veids:

atkāpe no prasības ražot noteiktajā ģeogrāfiskajā apgabalā.

Nosacījuma apraksts:

saskaņā ar Austrijas Vīna likumu vīnu var pārdot ar cilmes vietas nosaukumu “Kremstal” tikai tad, ja tam ir oficiāls kvalitātes pārbaudes numurs (Staatliche Prüfnummer). Lai saņemtu kvalitātes pārbaudes numuru, jāveic analītiskas un organoleptiskas pārbaudes ikviena tāda vīna paraugam, ko paredzēts laist tirgū ar cilmes vietas nosaukumu “Kremstal” (sistemātiska kontrole) (sk. produkta specifikāciju).

Organoleptiskās pārbaudes laikā vīnus pārbauda oficiāla degustētāju žūrija. Tajā ietilpst seši degustētāji un žūrijas priekšsēdētājs. Degustētājiem tiek iesniegti anonīmi paraugi. Pārbaudes veidlapā ir iekļauta tikai novērtēšanai nepieciešamā informācija, piemēram, tradicionālais apzīmējums un gads. Lai novērtētu, vai degustēšanai iesniegtie vīni ir cilmes vietas nosaukumam “Weinviertel” tipiski un vai tos var laist tirgū (bez defektiem), degustētāji izmanto savu pieredzi un noteiktus etalonvīnus.

Lai piešķirtu kvalitātes pārbaudes numuru vīnam ar tirdzniecības nosaukumu “Kremstal DAC”, degustācija, kurā piedalās žūrija, ir jārīko Federālā vīnkopības biroja filiālē Kremsā. Tas, ka “Kremstal DAC” piemērojamās prasības ir izpildītas, ir jāapliecina vismaz četriem degustētājiem. Ja degustētāju pozitīvā un negatīvā vērtējuma attiecība ir 3:3, atkārtotu degustāciju nerīko.

Saite uz produkta specifikāciju

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) OV L 9, 11.1.2019., 2. lpp.